Publication: Magyar Közlöny
Issue: MK-2000-95 (Year: 2000, Number: 95)
Era: 1990-2004
Section: 1. számú melléklet a 28/2000. (IX. 21.) OM rendelethez
Paragraph Index: 254

12. évfolyam Évi óraszám: 32 Belépő tevékenységformák Kulturált nyelvi magatartás Nominalizációval, jelzősítéssel, mondatbeágyazással és a mellérendeléssel kifejezett állítások egymásba alakítása, szituációba illesztése. Személynévadás, becézés, elnevezések alkotása a megfelelő hangzás, az alaktani lehetőségek és a konnotatív jelentés tudatos felhasználásával. Magyar nyelvű szövegben szereplő idegen szavak kiejtése és írása. A vonzatok használatával és az igeragozással kapcsolatos nyelvhelyességi hibák gyűjtése, magyarázata és javítása. Gyakorlatok a magyar ige alakrendszerének (például az ikes ragozás kiveszőben levő alakjai) és a szórend adta lehetőségeknek a minél teljesebb felhasználására a beszédben. Nyelvjárási szövegek hallgatása, olvasása, értelmezése, értékelése. Szövegértés és szövegalkotás Gyakorlatok a háttérmondatok szerepének figyelembevételére szövegek megértésében és alkotásában. Különböző kifejtettségű szövegek értelmezése és alkotása. Nem megfelelő kifejtettségű szövegek javítása. A koherencia szempontjából hibás szövegek javítása előre- és visszautalással, kihagyással. A mondathangsúllyal és hanglejtéssel kifejezett logikai-retorikai információ megjelenítése az írott szövegben. Az archaizálás felismerése. Stílusgyakorlatok az archaizálás alkalmazására (például archaikus igealakok, korhoz kötött megszólítási formák, társalgási formulák használata). 2000/95/II. szám Tanulási képességek Gyakorlatok a szórend, a hangsúly, a hanglejtés és a mondatok logikai-retorikai szerkezete közötti összefüggés felismerésére és alkalmazására. Ismeret és új közlés elkülönítése a mondatban. A tartalmazott információmennyiség szempontjából hibás (például redundáns, elkalandozó, semmitmondó, hiányos) szövegek értelmezése, javítása. A formalizmusokban rejlő általánosítások felismerése és alkalmazása. Formalizált és természetes nyelvi szövegek egymásba alakítása. Az egyértelműség és többértelműség szerepének értelmezése és alkalmazása különböző szövegekben. A magyar nyelv életének, rendszerének ismerete Vonzattal rendelkező szavak vonzatkeretének összehasonlítása. A szóelemek és a szófajok osztályozási szempontjainak áttekintése, rendszerezése, a határesetek értelmezése. Elemi és nem elemi szerkesztettségű mondatok ábrázolása, jelentésük megadása. A magyar nyelv mondatainak és szintagmáinak szórendjét kialakító szabályok felfedezése és alkalmazása. A mondatszerkezet megjelenítése ágrajzzal. Szórendi változatok jelentésének összehasonlítása. Szórendi homonímiák elemzése. Ismeretek a magyar nyelv eredetéről, rokonságáról, nyelvtörténeti korszakairól, a mai magyar nyelvállapot legfőbb kérdéseiről. Témakörök Tartalmak Szófaji és alaktani elemzések A magyar nyelv alaktani típusa. Általános grammatikai viszonyok, alaktani megjelenése a magyarban: esetek, egyeztetés, cselekvő és szenvedő alakok. Idő-, mód-, szám- és személyjelölés. A vonzatviszony. Mondattani elemzések A magyar mondatszerkezet és a bővítmények szerkezetét kialakító szabályok. A mondattani funkciók szerkezeti helye és szemantikája. Az igekötő helye, aspektusjelölő funkciója. Az összetett mondatok főbb típusainak szerkezeti felépítése és szemantikai tartalma. A magyar nyelv szórendi és alaktani típusa A magyar nyelv szórendi típusa. A magyar szórend logikai-retorikai szerepe. Állapot és változás a nyelvben A magyar nyelv eredete, rokonsága, történetének korszakai. A nyelv természetes változása és beavatkozás a nyelvbe. A nyelvújítás és a nyelvművelés szerepe. Nyelvészeti problémák/témák bemutatása szóbeli és írásbeli műfajokban. Fogalmak Topik; fókusz; hogy kötőszós mellékmondat; aktív és passzív szerkezet; aspektus; ellipszis, kötőszóhiány, ismétlődés, gondolatpárhuzam; finnugor nyelvcsalád; nyelvemléktelen kor, ősmagyar, ómagyar, középmagyar kor, nyelvújítás, újmagyar korszak; szórványemlék, kódex, ősnyomtatvány; ősi szók, jövevény- és idegen szavak A továbbhaladás feltételei Szóelemek felismerése, a szófaji rendszerről szerzett ismeretek biztonságos használata az elemzésben. Az egyszeresen beágyazott mondatok elemzése. Az érvelő műfajok használata ismert téma területén. A magyar nyelvtörténet korszakainak jellemzése néhány példával. 2000/95/II. szám Megjegyzés: Irodalomból a 9–12. évfolyamra alkalmazható másik tematikai-tartalmi felépítés. (A 10. évfolyamtól a „Belépő tevékenységformák”-at és „A továbbhaladás feltételei”-t nem ismételjük, mert értelemszerűen megegyeznek az eddig közölt változatéval.) IRODALOM

Source: https://magyarkozlony.hu/hivatalos-lapok/b832d080b157fde7df912d2eb9829b4b3714ead0/dokumentumok/97fb1cc1f33b64f375f4ac2600601d480ba42367/letoltes